הכוריאוגרף נובויושי אסאי מגיע לישראל!
תיאטרון קליפה גאה לארח את הכוראוגרף והרקדן היפני נובויושי אסאי בביקורו בישראל עם המופע REI וסדנאות אמן ייחודיות!
הכוריאוגרף נובויושי אסאי יוצא להקת הבוטו הנודעת סנקאי ג'וקו, חוזר לקליפה להופעה חד פעמית עם יצירתו החדשה- 'REI'.
REI עוסקת REI עוסקת בבחירה, בלקיחת החלטות, באיזון ובזמן.
במרכזה עומדת מטאפורה של כפות מאזניים הנושאות את האפשרויות השונות שמונחות לפנינו עם כל החלטה שאנו נדרשים לקחת. כפות המאזניים עולות ויורדות לאיטן, מייצרות איזון עדין עד לרגע שהתנועה פוסקת. REI עוסקת במתח שבין המתנה והתבוננות בכפות המאזניים העולות ויורדות לאיטן עד שהזמן יביא את הפתרון אלינו, לבין הזמן המוגבל שיש לנו כאן בחיים האלה וההשלכות שעלולות להתרחש כשאנו מסרבים לבחור.
REI מציגה את החיים כמשחק וידאו, שבו סירוב לשחק פירושו שנגמר הזמן- GAME OVER. היא מבקרת את מושג הזמן הנשלט על ידי גורם חיצוני היכול לקחת חיים ולשבור את האיזון העדין של ה"שחקן" עצמו.
תמיד קיימת לנו הבחירה בין שתי אפשרויות, לבחור להמתין ולחכות למוות הנקבע בידי גורם חיצוני או לבחור ללכת רחוק יותר לפתוח דלתות אל עולמות חדשים בדרך אל המטרה שלנו.
REI מבקשת ללמוד, לשבור ולמשול בחוקי המשחק הקשה הזה שהוא החיים של כולנו. היא מבקשת מאיתנו להפנות את המבט פנימה, אל הנשמה, ולמצוא בתוכה את המפתחות האותנטיים והאישיים שלנו לפתיחת הדלת לשלב הבא במשחק ומשם הלאה אל עבר העולם הרחב שמתגלה בפנינו.
המופע יעלה בתאריך 19.3, יום ה' בשעה 20:30. כרטיסים מוזלים בהצגת תעודת חייל/סטודנט/פנסיונר.
בוטו היא שפה תנועתית שהתפתחה ביפן וכוללת אוסף מוגדר של אוצר תנועות, איכויות תנועה, ודימויים פיוטיים וחזותיים, ועוסקת בקשר שבין החוויה התודעתית של הרקדן לבין הקהל. כיום נחשב הבוטו לתנועה המבקרת מצד אחד מסורות ו"פרות קדושות" ומצד שני את העולם המודרני על מוסכמותיו התרבותיות והחברתיות תוך כדי הצעת חוויה תודעתית חלופית. לעיתים קרובות משרה בוטו הלך רוח מדיטטיבי המתאפיין בחווית זמן שונה, אשר נוצרת על ידי האטת המתרחש על הבמה עד כדי כך, שכמעט לא ניתן להבחין בתנועתם של הרקדנים.
במהלך שהותו בישראל, נובויושי אסאי ילמד שתי סדנאות בוטו המבוססות על שיטת סנקאי ג'וקו, הסדנה תורכב מהתנסויות שונות וטכניקות בדגש על הקשבה לכאן ועכשיו, לגוף וללב.
נובויושי אסאי החל לרקוד ביפן בגיל עשר, והחל את הקריירה המקצועית שלו לאחר זכייתו בפרס הראשון באליפות העולם בהיפ הופ בשנת 2002. בשנת 2005 הצטרף ללהקת הבוטו היפנית Dairakudakan ולאחר מכן הצטרף כרקדן קבוע ללהקת הבוטו Sankai Juku, עמה העביר הופעות בכל העולם. במקביל, בשנת 2011, העניקה לו הקרן לאמנות Pola מענקים לטובת המשך מחקרי הכוריאוגרפיה והאמנות שלו בברלין, כדי לטוות קשרים בין רקע תרבותי יפני לבין תנועות יצירה עכשוויות. בשנה שלאחר מכן הוא השיג את תוכנית לימודי הממשלה היפנית לאמנים ובילה שנה בתל אביב, הצטרף ללהקת בת שבע ושיתף פעולה עם הסביבה האמנותית האלטרנטיבית של תיאטרון קליפה ומריה קונג.